lieky od bolesti
Užila som pred hodinou nalgesin aký liek mozem užiť vecer pred spaním na bolest ktorá pretrvava
Tak isto ma boli krcna chrbtica aká masť je dobrá
Dobrý deň,
ďakujeme za Vašu otázku.
Na úvod liečby sa u lieku Nalgesin S môže užiť dvojitá dávka, a to buď 2 tablety naraz alebo pri nedostatočnom účinku sa 2. tableta môže užiť v hodinovom intervale po prvej. Alternatívnou možnosťou je podanie lieku s obsahom paracetamolu (Paralen, Panadol novum, Paracetamol) najskôr po 4 hodinách od užitia Nalgesinu S. Ak napriek tomu nedôjde k úľave od bolesti, je potrebné ďalšiu liečbu bolesti konzultovať s lekárom.
Na lokálnu liečbu bolesti Vám odporúčam gél
Voltaren Forte
, ktorý uľavuje od bolesti kĺbov, svalov, chrbta a zápalu. Aplikuje sa 2x denne na bolestivé miesto.
Prajem skorú úľavu od ťažkostí.
S pozdravom
PharmDr. Veronika Kiabová